Diari Oficial de la Generalitat Valenciana


Sumari del DOGV 4755, del 18-05-2004 (2004/4835)

Informació pública del projecte de reparcel·lació forçosa de la unitat d'execució única del pla parcial del sector de sòl urbanitzable Vera-2.
----------------------------------------------------------------------------------------------------------------------------------------------

### Dades del document

Número de DOGV
:   4755

Data del DOGV
:   18-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4835


Organisme emissor
:   Ajuntament d'Alboraia

Tipus de document
:   Anunci

Informació pública del projecte de reparcel·lació forçosa de la unitat d'execució única del pla parcial del sector de sòl urbanitzable Vera-2. [2004/Q4835]
  
Manuel Álvaro Manzano, alcalde president de l'Ajuntament d'Alboraya, en virtut de les atribucions que em conferix l'article 21.1.f de la Llei 7/1985, modificada per la Llei 11/1999, de 21 d'abril, Reguladora de les Bases del Règim Local, i l'article 41 del Reial Decret 2.568/1988, de 18 de novembre, dicte la Resolució número 496 següent:
  
Atés el projecte de reparcel·lació forçosa de la unitat d'execució única del pla parcial del sector de sòl urbanitzable Vera-2, formulada per l'agent urbanitzador Mercado de Construcciones, SA, que ha tingut entrada en este ajuntament el passat dia 30 d'abril de 2004.
  
Atesos els articles 69.1, en relació amb el 45 i 46, tots ells de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, resolc:
  
Primer
  
Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, el projecte de reparcel·lació forçosa de la unitat d'execució única del pla parcial del sector de sòl urbanitzable Vera-2 del Pla General d'Alboraya, presentada per Mercado de Construcciones, SA.
  
En este termini, comptador des de la publicació de l'anunci d'exposició pública en el Diari Oficial de la Generalitat Valenciana, es podrà consultar la documentació exposada al públic i presentar les al·legacions que les persones interessades estimen convenient en defensa dels seus drets.
  
Segon
  
Notificar la present resolució a totes les persones interessades que resulten del projecte de reparcel·lació forçosa presentat, en la seua condició de titulars de drets sobre les finques aportades al projecte de reparcel·lació, i es requerix a tots els propietaris afectats perquè manifesten les situacions jurídiques que graven les finques afectades, tinguen o no constància registral, i perquè aporten els títols en què funden el seu dret, i s'haurà de publicar, així mateix, amb caràcter complementari i subsidiari d'esta notificació un edicte comprensiu del text íntegre de la present resolució en el Butlletí Oficial de la Província de València.
  
Tercer
  
Sol·licitar al Registre de la Propietat de València número 13 l'expedició del certificat registral de domini i càrregues a què es referix l'article 69 de la Llei Reguladora de l'Activitat Urbanística, amb extensió de la nota al marge establida en l'article 5 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre Inscripció al Registre de la Propietat d'Actes Administratius de Naturalesa Urbanística.